
Hej Michael 

Jeg har nu gennemlæst Rambølls rapport flere gange. Den har været rigtig god til at give mulighed for at "træde et skridt tilbage". Som jeg læser det, finder Rambøll, at såfremt de trafikale forhold langs Sanatorievej forbliver uændrede, må det anses, at den bedste løsning er via Præstekravevej. De påpeger endvidere, at man, selv om bustrafikken omlægges, bør overveje forbedringer, da forholdene også berører de øvrige trafikantgrupper. Samlet vurderes det ikke uforsvarligt at afvikle bustrafik på Sanatorievej.

I rapporten vedrørende rundkørslen påpeges en række problemer/bemærkninger, herunder at rundkørslens udformning ikke understøtter fodgængernes behov. Dette er bekymrende, når man agter at sende to busser igennem rundkørslen om morgenen, når børnene skal krydse den. 

Min tolkning af rapporten er:

Punkt 1: Sanatorievej anses ikke for uforsvarlig til afvikling af bustrafik.
Punkt 2: De trafikale forhold langs Sanatorievej bør forbedres af hensyn til alle trafikantgrupper.
Punkt 3: Såfremt de trafikale forhold langs Sanatorievej forbedres, må denne anses for værende den trafiksikkerhedsmæssigt bedste løsning for afvikling af bustrafikken.

Som jeg læser rapporten, har Trafik og Veje nu Rambølls ord for, at forholdende langs Sanatorievej, under hensyn til alle trafikantgrupper, bør forbedres. Hvis disse forbedres, kan bustrafikken mest sikkert afvikles denne vej. Vi vil bruge anlægskronerne på løsninger og forbedringer fremfor flere problemer og forringelser. Trafik og Veje har nu mulighed for en opgradering af trafiksikkerheden i Studstrup i form af forbedring af Sanatorievej. Rigmor kan nu afvikle bustrafikken forsvarligt, og vi slipper for en rundkørsel med problemer/anmærkninger...Alle er glade... win/win/win - situation!!! 


Jeg vedhæfter Rambølls rapporter og ser frem til din tilbagemelding.

Med venlig hilsen

Kim Bøgelund Laugesen
Ønsbækvej 27
8541 Skødstrup

